Мы махуэхэм
Бадзэуэгъуэм и 13, щэбэт
1908 гъэм Лондон къыщызэIуахащ IV Олимп Джэгухэр. Абы япэ дыдэу цIыхубзхэр хэтащ.
1930 гъэм Монтевидео (Уругвай) къыщызэIуахащ футболымкIэ япэ дунейпсо чемпионатыр. Абы къэрал 13 хэтащ. Уругвайр чемпион хъуащ.
УсакIуэ Брай Адэлбий къызэралъхурэ илъэс 76-рэ ирокъу.
СурэтыщI-график Пащт-Хъан Алим и ныбжьыр илъэс 41-рэ ирокъу.
Дунейм и щытыкIэнур
«pogoda.yandex.ru» сайтым зэритымкIэ, Налшык уэфIу щыщытынущ. Хуабэр махуэм градус 28 — 30, жэщым градус 20 — 22-рэ щыхъунущ.
Бадзэуэгъуэм и 14, тхьэмахуэ
Урысей пощтым и махуэщ
Бдзэжьеящэм и махуэщ
1945 гъэм Париж ТекIуэныгъэм и парад щекIуэкIащ. Япэ иту уэрамым ирикIуащ Франджым и ЛIыхъужь Хьэгъундокъуэ Елмэсхъан.
1957 гъэм Налшык щекIуэкIащ СССР-м ис лъэпкъ псоми я тхакIуэхэр зыхэта пшыхь гъэщIэгъуэн.
1965 гъэм Къэбэрдей-Балъкъэрым уэрэдымрэ къафэмкIэ и «Кабардинка» къэрал ансамблыр къафэмкIэ «Кабардинка» ансамблу зэрахъуэкIащ.
Адыгей тхакIуэ Щоджэн Iэюб къызэралъхурэ илъэси 109-рэ ирокъу.
Къэрал лэжьакIуэ цIэрыIуэ, КъБАССР-м и Министрхэм я Советым и УнафэщIу 1988 — 1991 гъэхэм лэжьа Мамхэгъ Михаил къызэралъхурэ илъэс 77-рэ ирокъу.
Адыгей усакIуэ, тхакIуэ ГутIэ Сания къыщалъхуа махуэщ.
Дунейм и щытыкIэнур
«pogoda.yandex.ru» сайтым зэритымкIэ, Налшык пшэр техьэ-текIыу щыщытынущ. Хуабэр махуэм градус 23 — 28-рэ, жэщым градус 20 — 22-рэ щыхъунущ.
Бадзэуэгъуэм и 15, блыщхьэ
1939 гъэм Бахъсэн, Аруан, Iуащхьэмахуэ куейхэм район газетхэр къыщыдэкIыу щIадзащ.
1957 гъэм РСФСР-м и гъуазджэмрэ щэнхабзэмрэ я лэжьакIуэхэм я лIыкIуэхэм я кIэух концертыр Къэбэрдей-Балъкъэр АССР-м щекIуэкIащ.
Филологие щIэныгъэхэм я кандидат, профессор Пщыбий Инал къызэралъхурэ илъэс 88-рэ ирокъу.
Дунейм и щытыкIэнур
«pogoda.yandex.ru» сайтым зэритымкIэ, Налшык уэфIу щыщытынущ. Хуабэр махуэм градус 28 — 31-рэ, жэщым градус 19 — 24-рэ щыхъунущ.
